Confrérie Note-Danme d'ech Puy d'Anmyin

Ech **puy** (ou **pui**) ch'étoét unne sochiétè litéroaire pieuse dins ches provinches romannes ed ches Bos-Péis, in Picardie dins ch'Nord, in Bergike pi in Neurmindie pindant ch'XIIIe sièke pi ch'XIVe sièke. Ches puys is étoétte in minme tans por chl’erligion, por el litérature pi por ech dévlopmint à ches arts edseur ches deus tènmes.

Il y o inviron chint-quater-vint-chonc uèves qu’ont ‘té créèes por el confrérie à ***Note-Danme d’ech Puy d'Anmyin***. Ches mimbes is vnoétte ed toutes ches classes sochiales d’el sochiétè amyinnoése (bourjoése). Il y avoét d’ches onmes ed tous ches métiers pi qui fzoétte ed ches tipes d’art fort diférints. Granmint d’ches uèves (pintures pi estchulptures) ales sont à ch’musèe d'Picardie pi dins l'catédrale. 

## El tradicion à l’confrérie
El tradicion à l’confrérie ch’étoét d’ertruvoér tous insanne avuc tous ches mimbes unne foés chake ainnèe, ch’2 d’février, pi ches confrères qu’avoétte adérè à ch’concors ed poésie pi is déclanmoétte leus vers. Chake foés, un « moaite » est élu pi ch’est chti-lo qui dvoét composer unne uève in onmache à l’Vierche Marie.

O lonme *Puys* choles uèves qu’ont ‘tè foaite par el confrérie.

## Queuques ''puys'' pi artisses ervoéïabes
Un d’ches pus rvoéïabes *puys* qu’est itou fort connu ch’est l’Vierche à ch’Palmier (sin vrai nom ch’est *Palme eslute du Sauveur pour victoire*) par Nicolas Le Caron pi qu’o ‘tè présintèe à l’réunnion d’el confrérie in 1520. Chole pinture al est boutèe dins un cade in bos d’stile gotike flamboéïant, fort cartchè d’détals pi d’chinmères pi d’niches ed pertout. El pinture ale-minme al est fort bèle pi préchise, o put vir el Vierche avuc echl’éfant Jésus dins ses bros pi un palmier dseur. Intour d’eus, o put vir granmint d’personnaches d’el sochiétè d’echl’époke, d’ches bourjoés, gins d’toutes ches classes sochiales, d’ches rligieus pi d’ches roés, un Pape, pi is sont tous pus ptiot pi intour el Vierche pi Jésus, por byin montrer qu’is sont ch’chinte, qu’is n’sont mie conme tout ch’monne, qui sont ch’chinte espirituel d’ech monne d’echl’époke. Chole pinture al est itou rmertchabe raport qu’o put vir el catédrale d’Anmyin rprésintèe dins un cotè avuc un peu d’ches moaisons d’ech chinte-vile d’echl’époke. Ch’est don fort important car o put savoér un peu mius kmint qu’étoét Anmyin à ch’tans-lo.

Por ches pintures il y o ieu Mathieu Prieur (vers 1552 - ap. 1618), Frans Francken (1581 - 1642), Laurent de La Hyre (1606 - 1656) pi Frère Luc (1614 - 1685), inte granmint d’eutes.

Por ches estchulptures, in put chiter Nicolas Blasset (1600 - 1659).

## Lisse ed ches puys

::;Flinde romanne
* Puy Note-Dame d' Lile , Lile
* Puy d'escole éd rétorique éd Tournay, Tournai
* Puy Roéyal éd Saint-Jacques, Tornai
* Puy del' Viérge d'aout, Doué
*Confrérie d' Note-Dame du Puy éd Doué,Doué 
*Confrérie de Notre-Dame du Puy d' Valinchienne, Valinchienne
::;Artoé
*Puy d'Aro, Aro
::;Picardie
*Confrérie de Note-Dame du Puy d'Anmien, Anmien
*Puy d' Bieuvais, Bieuvais
*Confrérie de Note-Dame du Puy d'Advile, Advile
::;Neurmindie
*Puy dech Conchuwaje d'Caen, Caen
*Confrérie dech Conchuwaje éd Note-Dame, Rouen
*Puy musical Sainte-Cécile d'Évreux
*[Puy éd Dieppe,  [Dieppe
::;Eutes régions
*Puy of London, Londe
*Puy d' Paris, Paris

## Notes

* vir = https://web.archive.org/web/20100511022546/http://www.u-picardie.fr/~patrick/Cathedrale/Puys/texte1.html

## Bibliografie

* Michèle Gally, *Parler d'amour au puy d'Arras*, Éd. Paradigme, Coll. Medievalia,  ISBN 978-2-86878-236-6 , (2004)
* Christine Jacob-Hugon, *L'Œuvre jongleresque de Jean Bodel: l'art de séduire un public*, Éd. De Boeck,  ISBN 2804126714 , (1998)
* Albert De la Fons-Mélicocq, « Jeux de personnages représentés par les sociétés de rhétorique de Lille, à Courtrai, Ypres, Tournai, Malines », dans *Messager des sciences historiques, des arts et de la bibliographie de Belgique*,  pp. 347-350 , (1856)
* Jean-Claude Arnould & Thierry Mantovani, *Première poésie française de la Renaissance : Autour des Puys poétiques normands* - *Actes du colloque international organisé par l'Université de Rouen du 30 septembre au 2 octobre 1999*, Éd. Honoré Champion, Coll. *Colloques sur la renaissance*,  630 paches, ISBN 9782745308290 , (2003)
* Chas. B. Newcomer, *The Puy at Rouen*, in PMLA, Vol. 31, No. 2 , pp. 211-231 (1916)